Pasop vir die (strik)das - Skoleondersteuningsentrum
Die strikdas word deur die jare geassosieer met gesofistikeerdheid en intelligensie. Die strikdas het ontwikkel van die krawat, wat aanvanklik deur die room van die Franse adellikes gedra is. Dié rykes het dit om die beurt geërf by Kroasië, wat 'n tipe serp om die kraag gedra het.
In die vroeë 1900s het medici en akademici van Europa dié styl oorgeneem. Groot name soos Albert Einstein en Nikola Tesla se nekke was gereeld versier met imposante strikdasse.
Wiskunde, net soos strikdasse van ouds, word steeds deur die samelewing beskou as die vakgebied van die elite, Die hoop bestaan egter dat, net soos die strikdas deurgesyfer het tot die klerekas van elke Jan-Rap-en-sy-maat, Wiskunde ook deur die meerderheid aanvaar sal word . Net soos wat die strikdas meer bekostigbaar geword het weens die gebruik van tegnologie, verseker tegnologie dat Wiskunde meer toeganklik is vir enigeen wat dit beter wil verstaan.. Die Skoleondersteuningsentrum se Wolkskool is een só 'n voorbeeld.
Dit is daarom geen wonder dat die woord "strikdas" gereeld gebruik word om Wiskunde-metodes te benoem nie. Een voorbeeld is die Strikdas-metode vir die optel en aftrek van breuke in die laerskool. Hier is hoe dit werk:
Kom ons veronderstel jy het twee breuke en en jy wil hulle sommeer, dan kan jy die volgende stappe volg:
Let op die rooi pyle, die vorm daarvan is soortgelyk aan die vorm van 'n strikdas.
Nog 'n voorbeeld is die Strikdas-stelling in sirkelmeetkunde.
Die stelling is ook bekend as: "Hoeke in dieselfde sirkelsegment is gelyk". maar onderwysers verwys graag na hierdie stelling as die strikdas-stelling. (Miskien moet ons 'n kort uiteensetting van die stelling gee?)
Benamings van Wiskunde-metodes is nog altyd oulik, kreatief en eenvoudig sodat kinders dit kan onthou. Sommige mense trap egter in die "strik" om te dink dat die mnemoniese (?) oproep van oulike metodes konseptuele begrip bevorder. Oulike benaming van metodes moet egter nooit die hoofpunt van leerders se leerervaring wees nie. Leer moet geskoei wees op diepgaande konsepsuele begripontwikkeling. Dit is tog al hoe iemand soos Einstein in sy era dit kon regkry om 'n strikdas te dra.